Merkezê Îrtîbatî û Çapemenîye yê HPGyî derheqê hêrişanê îşxalkeran û çalakîyanê gerîlayan de eşkerayîyêke daye.
Eşkerayîye wina ya:
''Netîceya 6 çalakîyanê hêzanê ma de yewê ci payeberz 8 îşxalkerî ameyî cezakerdene, 1 mewzî û 1 çeka bombaeştoxe ameyî îmhakerdene. Artêşa tirke ya îşxalkere Warê Xoverdayîşî 8 reyî pê çeka kîmyewîye û bombaya qedexe, 65 reyî zî pê helîkopteranê hêrişî, obus û tankan dayî bombayan ver.
Detayê çalakîyan wina yê:
Çarçewa Hemleya Şorişgêre ya Bazanê Zagrosî ya Zapî de;
23yê êlule de Warê Xoverdayîşî yê Sîda de dormeyê mewzîyanê Şehîd Agirî de îşxalkerî ameyî pirodayene û 1 îşxalker ame cezakerdene.
23yê êlule de Warê Xoverdayîşî yê Sîda de dormeyê mewzîyanê Şehîd Agirî de îşxalkerî hetê tîmanê hereketînan ra ameyî pirodayene û 1 îşxalker ame cezakerdene. îşxalkerê bînî zî ameyî derbkerdene.
23yê êlule de Warê Xoverdayîşî yê Çemçoyî de îşxalkerî hetê tîmanê hereketînan ra ameyî pirodayene û 1 îşxalker ame cezakerdene.
23yê êlule de Warê Xoverdayîşî yê Çemçoyî de mewzîyanê Şehîd Bahozî de îşxalkerî pê dafike ameyî pirodayene. Na çalakîye de 1ê ci payeberz tewr tay 2 îşxalkerî ameyî cezakerdene.
Çarçewa Hemleya Şorişgêre ya Bazanê Zagrosî de herêma Avaşînî de;
22yê êlule de tîmanê ma yê hereketînan ê YJA-Starî Warê Xoverdayîşî yê Mamreşoyî  de dima ke Girê Şehîd Munzurî de îşxalkerî girewtî binê kontrolî da piro. Baska yewine ya çalakîye da 2 mewzî û kamelya ro, 1 mewzîyê bombaeştoxî û 1 çeka bombaeştoxî îmha kerd, 2 îşxalkerî ceza kerdî. Baska diyîne zî pê çekanê ferdîyan û çekanê giranan îşxalkerî kerdî hede û da piro.
Çarçewa Hemleya Şorişgêre ya Bazanê Zagrosî de herêma Xakurkê de;
23yê êlule de erazîyê dewa Şapanî ya Xakurkê de îşxalkerî pê taktîkê sabotajî ameyî pirodayene û 1 îşxalker ame cezakerdene.
Hêrişê bi bombaya qedexekerde û çeka kîmyewîye:
23yê êlule de Warê Xoverdayîşî yê Girê Cûdî, Girê Amedîyê û Şehîd Adilî, mewzîyê Şehîd Agir û Şehîd Felatî yê Sîda dîyayî bombayan ver.
Hêrişê bînî:
23yê êlule de Warê Xoverdayîşî yê Çemço, Kurojahro, Saca, Şikefta Birîndara, Karker, Girê Cûdî, Girê FM û Girê Amediyê dîyayî bombayan ver. Kurojahro, Şehîd Fedakar, Girê Cûdî û Girê Amediyê ser de têgêrayîşê dronan qewimîya. Artêşa îşxalkere 23yê êlule de zî xîret kerd ke pê kepçeyan mewzîyanê Warê Xoverdayîşî yê Karkerî bişikna.
Waranê Xoverdayîşî de têgêrayîşê PDKyî;
Hêzê PDKyî 27ê tebaxe ra nata warê Komando û Sêdarê yê Warê Xoverdayîşî yê Girê Amedîyê de artêşa tirke ya îşxalkere rê mewzî û rayîran virazenê. 20 û 22yê êlule de mewzîyê şerî yê Şehîd Pilingî yê Warê Xoverdayîşî yê Girê Hekarî yê Metîna hetê PDKyî ra dîyayî guleyan ver.''
